กองปราบ รวบ นศ.ม.ดัง ลูกแกนนำเสื้อแดง ค้ากัญชาผ่าน IG
กองปราบ ล่อซื้อยาเสพติดก่อนบุกเข้ารวบนักศึกษา ม.ดัง ย่านรังสิต พบเป็น ลูกแกนนำเสื้อแดง ที่ลักลอบขายกัญชาผ่านไอจี จากนั้นจึงนำตัวไปห้องพักเพื่อขยายผล โดยสารภาพของกลางทั้งหมดสั่งซื้อผ่านโซเชียลมาอีกทีเมื่อวันที่ 24 เม.ย.62 ที่กองบังคับการปราบปราม พล.ต.ต.จิรภพ ภูริเดช ผบก.ป. สั่งการให้ พ.ต.อ.อรุณ วชิรศรีสุกัญยา ผกก.2 บก.ป. พ.ต.ท.กรกช ยงยืน สว.กก.2 บก.ป. นำกำลังจับกุม นายราชภักดิ์ หรือป่าน เพียงเกษ อายุ 22 ปี พร้อมของกลางกัญชาน้ำหนักรวม 700 กรัม ที่บริเวณริมถนนเอกทักษิณ ต.หลักหก อ.เมือง จ.ปทุมธานี เนื่องจากนายราชภักดิ์ ผู้ต้องหารายนี้ ซึ่งเป็นบุตรชาย นายอดิศร เพียงเกษ แกนนำกลุ่มเสื้อแดง ปัจจุบันเป็นนักศึกษาอยู่ชั้นปี 4 มหาวิทยาลัยแห่งหนึ่งย่านรังสิต ได้มีพฤติกรรมเปิด INSTAGRAM ใช้ชื่อว่า warpguide โพสต์ลักลอบจำหน่ายกัญชาสายพันธุ์จากต่างประเทศ โดยจัดส่งให้แก่ลูกค้าทางพัสดุจึงได้เฝ้าสืบหาเบาะแสมาอย่างต่อเนื่อง ก่อนพบว่ามีการลักลอบขายกัญชาจริง จึงได้ส่งสายลับเข้าติดต่อล่อซื้อโดยนัดหมายส่งมอบของกลางกันที่บริเวณริมถนนเอกทักษิณ พร้อมกับนำกำลังเฝ้าสังเกตการณ์กระทั่งเมื่อถึงเวลานัดหมาย นายราชภักดิ์ ได้ขับรถยนต์นำของกลางมาส่งให้กับสายลับ เจ้าหน้าที่ซ่อนตัวอยู่จึงแสดงตัวเข้าจับกุมพร้อมตรวจยึดของกลาง จากนั้นจึงขยายผลไปตรวจค้นที่ห้องพักจนพบของกลางทั้งหมดดังกล่าว จากการสอบสวน นายราชภักดิ์ ให้การรับสารภาพพร้อมรับว่าของกลางทั้งหมด ตนเองสั่งซื้อคนรู้จักผ่านทางสื่อสังคมออนไลน์มาอีกที เบื้องต้นจึงแจ้งข้อกล่าวหา มียาเสพติดให้โทษประเภท 5 (กัญชา) ไว้ในความครอบครองเพื่อจำหน่ายและจำหน่ายโดยไม่ได้รับอนุญาต ก่อนนำตัวส่ง บช.ปส. ดำเนินคดีตามกฎหมายต่อไป.
กองปราบ ล่อซื้อยาเสพติดก่อนบุกเข้ารวบนักศึกษา ม.ดัง ย่านรังสิต พบเป็นลูกแกนนำเสื้อแดง ที่ลักลอบขายกัญชาผ่านไอจี จากนั้นจึงนำตัวไปห้องพักเพื่อขยายผล โดยสารภาพของกลางทั้งหมดสั่งซื้อผ่านโซเชียล
ค้ากัญชา,ค้ายาเสพติด,ลูกแกนนำเสื้อแดง,ลูกแกนนำเสื้อแดงค้ายา,ล่อซื้อ,ค้ากัญชาผ่านIG,ข่าวทั่วไป